C 260/6
LT
Europos Sąjungos oficialusis leidinys
2023 7 24
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla Nr. M.11144 – COLT TECHNOLOGY SERVICES GROUP / LUMEN EMEA BUSINESS) Bylą numatoma nagrinėti supaprastinta tvarka (Tekstas svarbus EEE)
(2023/C 260/05)
1.
Pagal Tarybos reglamento (EB) Nr. 139/2004 (1) 4 straipsnio 5 dalį perdavus bylą, 2023 m. liepos 17 d.
Komisija gavo pagal to reglamento 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Colt Technology Services Group Limited“ (Jungtinė Karalystė), kontroliuojama įmonės „Colt Group Holdings Limited“ (toliau – „Colt“, Jungtinė Karalystė), kurios galutinę kontrolę vykdo „Star Horizon Management LLC“ (Jungtinės Valstijos), ir — „Camelot Landing, LLC“ (Jungtinės Valstijos), „CenturyLink Europe B.V.“
(Nyderlandai), „Lumen Technologies Austria GmbH“ (Austrija), „Lumen Technologies Belgium SA“ (Belgija), „Lumen Technologies Denmark ApS“ (Danija), „Lumen Technologies EMEA Holdings Limited“ (Jungtinė Karalystė) ir jų atitinkamomis patronuojamosiomis įmonėmis, taip pat tam tikru Jungtinėse Valstijose ir Atlanto vandenyne esančiu „Lumen“ turtu (toliau kartu – tiksliniai objektai) – visos šios įmonės ir turtas priklauso „Lumen group“, kurios galutinę kontrolę vykdo „Lumen Technologies, Inc.“ (Jungtinės Valstijos).
Įmonė „Colt“ įgis, kaip apibrėžta Susijungimų reglamento 3 straipsnio 1 dalies b punkte, išskirtinę visų tikslinių subjektų kontrolę.
Koncentracija vykdoma perkant akcijas.
2.
Įmonių verslo veikla:
— įmonė „Colt“ – tarptautinė telekomunikacijų bendrovė, kuri Europoje, JAV, Indijoje ir Azijoje teikia tinklo paslaugas daug tinklų turinčiuose sektoriuose ir balso ryšio paslaugas, kuriomis padedama pereiti nuo tradicinių prie naujos kartos balso ryšio paslaugų; — tiksliniai subjektai visoje Europoje, Artimuosiuose Rytuose ir Afrikoje teikia telekomunikacijų infrastruktūros (šviesolaidinės infrastruktūros ir kolokacijos) paslaugas ir paslaugas įmonėms.
Tiksliniai subjektai iš esmės yra visos šiuose regionuose „Lumen“ priklausančios įmonės ir turtas.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
(1) OL L 24, 2004 1 29, p. 1 (Susijungimų reglamentas).